SHBA bëjnë thirrje për hetime të plota rreth shpërthimit në Gërdec
Nderkohë, 6 agjentë federalë amerikanë mbërritën në Shqipëri për të ndihmuar në hetime
Shtetet e Bashkuara i bënë sot thirrje autoriteteve shqiptare që të hetojnë deri në fund aksidentin e Gërdecit dhe të këshillojnë banorët që të mos kthehen shpejt në zonën e rrezikshme. SHBA kanë sjellë në Shqipëri ekspertë ushtarakë që të ndihmojnë në pastrimin e zonës, si edhe hetues federalë që të ndihmojnë hetimet. Ambasadori i SHBA-së në Tiranë, Xhon Uidhers, deklaroi se hetimi i ngjarjes së Gërdecit është shumë i rëndësishëm për sistemin shqiptar të drejtësisë dhe se në të nuk duhet të ndikonin ndërhyrjet politike dhe as statusi politik i fajtorëve. , tha ambasadori Uidhers. Nga ana tjetër, diplomati amerikan shprehu shqetësim për kontrollin e terrenit në Gërdec, sepse ekspertët ushtarakë këshilluan zyrtarët shqiptarë për disa probleme të sigurisë që mund të sjellin plagosje të tjera. tha ambasadori Uidhers. Sipas kërkesës së prokurorisë shqiptare, SHBA solli të djelën në Tiranë 6 agjentë federalë, hetues specialistë të shpërthimeve, për të ndihmuar oficerët dhe prokurorët në hetimin e aksidentit të Gërdecit. SHBA po jep ndihmë ndihmë Shqipërisë për të kapërcyer vështirësitë që solli kjo ngjarje; me ndihma humanitare që solli USAID, me hetues, si edhe me një grup ushtarakësh nga komanda europiane, ekspertë për lëndët shpërthyese, analizat mjedisore, materialet e rrezikshme dhe kriminalistikën. Ky grup po kontrollon vendin e ngjarjes dhe po jep këshilla për autoritetet shqiptare. Një ndërtesë ushtarake shpërtheu nga municionet në 15 mars në fshatin Gërdec pranë Tiranës, duke u marrë jetën 25 personave dhe plagosur mbi 200 të tjerë, që punonin aty për zbërthimin e predhave dhe materialeve të tjera ushtarake. //bsa//